Seekordse konverentsi muutis eriliseks Grace Imathiu, Keenias sündinud ja Ameerikas kogudust teeniv metodisti kiriku pastor. Grace viis läbi piiblitunni sõnades peituvast väest ja jutlustas õhtusel teenistusel tegudes peituvast väest. Kuidas kõik saab avalikuks ja kui oluline on tõsta silmad inimese pealt Jumala peale,  nagu tegi seda Jaakobi naine Lea (1Ms 29:31-35). Grace'i enda ülesastumine oli kui tõeline tunnistus sellest, mida Jumala arm korda võib saata. Erilisest sõnakuulutamise lummusest sai osa saalitäis kuulajaid.